ਕਿਸਾਨੀ ਸੰਕਟ ਨੇ ਜਸਪਾਲ ਕੌਰ ਦੇ ਪਤੀ ਤੇ ਦੋ ਪੁੱਤਾਂ ਦੀ ਬਲੀ ਲਈ\nਕਿਸਾਨੀ ਸੰਕਟ ਨੇ ਜਸਪਾਲ ਕੌਰ ਦੇ ਘਰ ਤਿੰਨ ਸੱਥਰ ਵਿਛਾਏ

ਜ਼ਿਲ੍ਹਾ ਫ਼ਤਹਿਗੜ੍ਹ ਸਾਹਿਬ ਵੈਸੇ ਤਾਂ ਪੰਜਾਬ ਦੇ ਬਾਕੀ ਜਿਲਿਆਂ ਦੇ ਮੁਕਾਬਲੇ ਸਭ ਤੋਂ ਖੁਸ਼ਹਾਲ ਜ਼ਿਲ੍ਹਿਆਂ ਚੋ ਇੱਕ ਹੈ ਪਰ ਕਿਸਾਨ ਖੁਦਕੁਸ਼ੀਆਂ ਦੇ ਮਾਮਲੇ ਵਿੱਚ ਇਸ ਦਾ ਨਾਂ ਵੀ ਹੌਲੀ ਹੌਲੀ ਸ਼ਾਮਲ ਹੁੰਦਾ ਜਾ ਰਿਹਾ ਹੈ।

ਫ਼ਤਹਿਗੜ੍ਹ ਸਾਹਿਬ ਦਾ ਪਿੰਡ ਚਨਾਰਥਲ ਕਲਾਂ ਕਿਸਾਨੀ ਸੰਕਟ ਵਿੱਚ ਅਜਿਹਾ ਘਿਰਿਆ ਕਿ ਇੱਕ ਹੀ ਟੱਬਰ  ਦੀਆਂ ਤਿੰਨ ਅਰਥੀਆਂ ਘਰੋਂ ਨਿਕਲੀਆਂ।

ਕਿਸਾਨ ਕਿਉਂ ਸਾੜਦੇ ਹਨ ਪਰਾਲੀ?

ਮਹਾਰਾਸ਼ਟਰ: ਕੀਟਨਾਸ਼ਕਾਂ ਨਾਲ 18 ਮੌਤਾਂ

ਇਨ੍ਹਾਂ 7 ਮੰਗਾਂ ਕਾਰਨ ਭਖਿਆ ਕਿਸਾਨ ਅੰਦੋਲਨ 

ਵੱਡੇ ਲੜਕੇ ਨੇ ਖ਼ੁਦਕੁਸ਼ੀ ਕੀਤੀ ਤਾਂ ਉਸ ਦੇ ਗਮ ਵਿੱਚ ਪਿਉ ਨੇ ਅਤੇ ਬਾਅਦ ਵਿੱਚ ਇਕੱਲੇ ਰਹਿ ਗਏ ਛੋਟੇ ਮੁੰਡੇ ਨੇ ਵੀ ਫ਼ਾਹਾ ਲਾ ਕੇ ਆਪਣੀ ਜ਼ਿੰਦਗੀ ਖ਼ਤਮ ਕਰ ਲਈ।

ਘਰ ਵਿੱਚ ਬਸ ਇੱਕ ਬਜ਼ੁਰਗ ਮਾਈ ਬਚੀ ਹੈ। ਫਰੇਮ ਵਿੱਚ ਜੜੇ ਦੋਵਾਂ ਮੁੰਡਿਆਂ ਦੇ ਸ਼ਗਨਾਂ ਦੇ ਸਿਹਰੇ ਇਸ ਗੱਲ ਦੀ ਗਵਾਹੀ ਭਰ ਰਹੇ ਹਨ ਕਿ ਇੱਥੇ ਕਦੇ ਜਸ਼ਨਾਂ ਦਾ ਮਾਹੌਲ ਸੀ, ਜਿਹੜਾ ਹੁਣ ਭਿਆਨਕ ਚੁੱਪ ਵਿੱਚ ਬਦਲ ਗਿਆ ਹੈ।

ਪੁੱਤ ਦੀ ਮੌਤ ਦਾ ਗ਼ਮ ਭੁੱਲੀ ਨਹੀਂ ਸੀ ਕਿ ਘਰ ਵਾਲੇ ਨੇ ਕੀਟ ਨਾਸ਼ਕ ਦਵਾਈ ਪੀ ਕੇ ਆਪਣੀ ਜਾਨ ਦੇ ਦਿੱਤੀ

ਪਰਿਵਾਰ ਮੁਤਾਬਕ ਤਿੰਨਾਂ ਨੇ ਕਰਜ਼ ਤੇ ਆੜ੍ਹਤੀਆਂ ਦੇ ਜ਼ੁਲਮਾਂ ਤੋਂ ਤੰਗ ਆ ਕੇ ਆਤਮ ਹੱਤਿਆ ਕੀਤੀ ਹੈ। ਇਸ ਤੋਂ ਬਾਅਦ ਪੁਲਿਸ ਨੇ ਆੜ੍ਹਤੀ ਦੇ ਖ਼ਿਲਾਫ਼ ਖ਼ੁਦਕੁਸ਼ੀ ਲਈ ਮਜਬੂਰ ਕਰਨ ਦਾ ਮਾਮਲਾ ਦਰਜ ਕੀਤਾ।

ਬਜ਼ੁਰਗ ਮਹਿਲਾ ਜਸਪਾਲ ਕੌਰ ਨੇ ਦੱਸਿਆ, 'ਕੁਝ ਸਾਲ ਪਹਿਲਾਂ ਮੇਰੇ ਘਰ ਵਿੱਚ ਪੂਰੀਆਂ ਰੌਣਕਾਂ ਸਨ ਪਰ ਅੱਜ ਪੂਰੀ ਤਰਾਂ ਉਜਾੜ ਹੈ'।

 ਗ਼ਮ ਅਤੇ ਨਿਰਾਸ਼ਾ ਜਸਪਾਲ ਕੌਰ ਦੇ ਚਿਹਰੇ ਉਤੇ ਸਾਫ਼ ਝਲਕਦੀ ਹੈ।

ਆੜ੍ਹਤੀਏ 'ਤੇ ਕਿਸਾਨ ਪਰਿਵਾਰ ਵਲੋਂ ਸਾਰੀ ਜ਼ਮੀਨ ਕਿਸੇ ਨੂੰ ਝਾਂਸਾ ਦੇ ਕੇ ਵੇਚਣ ਦਾ ਦੋਸ਼

 ਜਸਪਾਲ ਕੌਰ ਦੱਸਦੀ ਹੈ, 'ਅੱਠ ਸਾਲ ਪਹਿਲਾਂ ਜਵਾਨ ਪੁੱਤ ਦੀ ਮੌਤ ਦਾ ਗ਼ਮ ਮੈਂ ਅਜੇ ਭੁੱਲੀ ਨਹੀਂ ਸੀ ਕਿ ਪਿਛਲੇ ਸਾਲ ਦਸੰਬਰ ਵਿੱਚ ਮੇਰੇ ਘਰ ਵਾਲੇ ਨੇ ਸਪਰੇਅ ਵਾਲੀ ਕੀਟ ਨਾਸ਼ਕ ਦਵਾਈ ਪੀ ਕੇ ਆਪਣੀ ਜਾਨ ਦੇ ਦਿੱਤੀ'।

 ਜਸਪਾਲ ਕੌਰ ਕਹਿੰਦੀ ਹੈ, 'ਪਿੰਡ ਦੇ ਆੜ੍ਹਤੀਏ ਨੇ ਸਾਡੀ ਸਾਰੀ ਜ਼ਮੀਨ ਕਿਸੇ ਨੂੰ ਝਾਂਸਾ ਦੇ ਕੇ ਵੇਚ ਦਿੱਤੀ। ਵਾਰ ਵਾਰ ਚੱਕਰ ਮਾਰਨ ਤੋਂ ਬਾਅਦ ਵੀ ਆੜ੍ਹਤੀਏ ਨੇ ਜ਼ਮੀਨ ਦੇ ਬਦਲੇ ਪੈਸੇ ਸਾਨੂੰ ਨਹੀਂ ਦਿੱਤੇ। ਇਸੇ ਚੱਕਰ ਵਿੱਚ ਮੇਰੇ ਘਰ ਵਾਲੇ ਆਪਣੀ ਜਾਨ ਦੇ ਦਿੱਤੀ ਅਤੇ ਉਸ ਤੋਂ ਬਾਅਦ ਛੋਟਾ ਮੁੰਡਾ ਇਸ ਜਹਾਨ ਤੋਂ ਰੁਖ਼ਸਤ ਹੋ ਗਿਆ'।

ਜਸਪਾਲ ਕੌਰ ਦੱਸਦੀ ਹੈ, ''ਪੈਸਿਆਂ ਦਾ ਚੱਕਰ ਸੀ ਆੜ੍ਹਤੀਏ ਨਾਲ, ਅਸੀਂ ਚਾਰ ਲੱਖ ਉਨ੍ਹਾਂ ਦਾ ਦੇਣਾ ਸੀ ਪਰ ਉਸ ਨੇ ਇਹ ਰਕਮ 24 ਲੱਖ ਬਣਾ ਦਿੱਤੀ। ਇਹ ਪੈਸੇ ਵੀ ਜ਼ਮੀਨ ਵੇਚ ਦੇ ਕਿ ਉਸ ਨੂੰ ਦੇ ਦਿੱਤੇ ਪਰ ਉਹ ਧੋਖੇ ਨਾਲ ਸਾਰੀ ਜ਼ਮੀਨ ਹੀ ਵੇਚ ਗਿਆ ਅਤੇ ਇਸ ਦੇ ਪੈਸੇ ਵੀ ਨੱਪ ਲਏ''।

ਪਰਿਵਾਰ ਨਾਲ ਹੋਈ ਧੱਕੇਸ਼ਾਹੀ ਦੇ ਖ਼ਿਲਾਫ਼ ਕਈ ਧਰਨੇ ਲਾਏ ਗਏ।

ਜਸਪਾਲ ਕੌਰ ਦੀ ਧੀ ਬਲਜਿੰਦਰ ਕੌਰ ਦਾ ਕਹਿਣਾ ਹੈ ਕਿ ਘਰ ਵਿਚ ਗ਼ਰੀਬੀ ਇੰਨੀਂ ਹੈ...\n\ntl;dr:
ਪੰਜਾਬ ਵਿੱਚ ਕਿਸਾਨਾਂ ਦੀਆਂ ਖ਼ੁਦਕੁਸ਼ੀਆਂ ਦੇ ਮਾਮਲੇ ਹੁਣ ਕੋਈ ਨਵਾ ਮੁੱਦਾ ਨਹੀਂ ਹਨ। ਰੋਜ਼ਾਨਾ ਕਿਸੇ ਨਾ ਕਿਸੇ ਕਿਸਾਨ ਦੀ ਖੁਦਕੁਸ਼ੀ ਮੀਡੀਆ ਦੀ ਸੁਰਖ਼ੀ ਬਣ ਰਹੀ ਹੈ।